Ritratt: Facebook - Espresso .td_uid_2_6190c6d9be15c_rand.td-a-rec-img{text-align:left}.td_uid_2_6190c6d9be15c_rand.td-a-rec-img img{margin:0 auto 0 0} L-attriċi u preżentatriċi Maruska Aquilina ħabbret li rriżultt pożittiv għall-Covid-19. Fuq Facebook hija kitbet fuq dak li għaddejja minnu. Qalet li issa ilha tmient ijiem ġewwa kwarantina u li ħajjitha baqgħet għaddejja b'mod normali. Għall-grazzja t'Alla, ma kiddietnix ħafna, qisni għandi riħ bħal ma ġieli kelli fil-passat," qalet hi filwaqt li żiedet tgħid li tinsab tajba. Kienu bosta li staqsewha kif qed tħossha peress li qabadha l-Covid-19 wara li ħadet il-vaċċin. Jien ma ħadt l-ebda vaċċin tal-covid! Nixtieq li din il-kampanja ta' fissazzjoni fuq il-vaċċin mad-dinja kollha tieqaf!" saħqet hi. Mouroska żiedet tgħid li tirrispeta lil kull min ħa l-vaċċin u forsi se jerġa' jieħdu. "Jien ma nlum lil ħadd, għax kulħadd għandu l-istejjer u l-esperjenzi tiegħu u jiddispjaċini mmens għal min sfortunatament tilef ħajtu u l-qraba tiegħu, jistaqsu 'min jaf kieku kellna l-vaċċin qabel?' Aħna umani, bilfors tistaqsi u tfittex it-tweġibiet," ikkummentat hi. "Però nixtieq li b'mod reċiproku jiġu rispettati individwi li sfortunatament huma stess jew għandhom maħbubin tagħhom li sofrew korrimenti minħabba l-vaċċin! Għaliex dawn l-affarijiet ma nisimgħuhomx fl-aħbarijiet? Għaliex persuna li min jaf minn xiex tkun għaddiet fis-skiet, tiġi mżebilħa għax tirrifjuta l-vaċċin?" staqsiet Maruska, li narawha tippreżenta Espresso fuq One TV. Lil Maruska nafuha wkoll bħala attriċi fil-karattru ta' Gladys fis-sensiela Deċeduti. "Niftaħru tant bl-ugwaljanza u bl-inklużjoni! Ir-responsabiltà f'idejn min jista' jwassal l-informazzjoni korretta! U ser nieqaf hawn, għax kulhadd għandu moħħ biex jaħseb. Kull individwu huwa differenti, għandu patrimonju ġenetiku differenti, naf min ma kienx vaċċinat u għadda kollox b'wiċċ il-ġid, naf min kien vaċċinat u anke spiċċa għal kura l-isptar u saħansitra tilef ħajtu," żiedet tgħid hi filwaqt li rrimarkat li anke sempliċiment paracetamol jew biċċa ħobż taf taffetwa l-individwi b'mod differenti. "Jien ma ħadtx la l-ewwel, la t-tieni vaċċin u wisq inqas il-booster, issa li għandi immunità naturali għax iltqajt mal-virus innifsu!" temmet tgħid Maruska. Ritratt: Facebook – Maruska Aquilina Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6190c6d9be716_rand.td-a-rec-img{text-align:left}.td_uid_3_6190c6d9be716_rand.td-a-rec-img img{margin:0 auto 0 0}